Source: http://legislatie.just.ro/Public/FormaPrintabila/00000G0N60MM140QJEI1STTGHADB2KQV
Timestamp: 2020-08-05 13:58:45+00:00

Document:
LEGE 193 21/10/2008
LEGE nr. 193 din 21 octombrie 2008pentru aprobarea Ordonanței de urgență a Guvernului nr. 51/2008 privind ajutorul public judiciar în materie civilă
Se aprobă Ordonanța de urgență a Guvernului nr. 51 din 21 aprilie 2008 privind ajutorul public judiciar în materie civilă, publicată în Monitorul Oficial al României, Partea I, nr. 327 din 25 aprilie 2008, cu următoarele modificări și completări:1. După articolul 2 se introduce un nou articol, articolul 2^1, cu următorul cuprins:
(1) Prezenta ordonanță de urgență este aplicabilă și în cazul cererilor formulate de persoane fizice care nu au domiciliul sau reședința obișnuită pe teritoriul României ori al altui stat membru al Uniunii Europene, în măsura în care între România și statul al cărui cetățean este solicitantul sau pe al cărui teritoriu își are domiciliul există o legătură convențională care conține dispoziții referitoare la accesul internațional la justiție.(2) Pentru statele cu care România nu are legături convenționale, accesul internațional la justiție poate fi acordat în baza curtoaziei internaționale, sub rezerva principiului reciprocității. ... 2. Articolul 7 se modifică și va avea următorul cuprins:
Ajutorul public judiciar se poate acorda, separat sau cumulat, în oricare dintre formele prevăzute la art. 6, fără a putea depăși, în total, în cursul unei perioade de un an, suma maximă echivalentă cu 12 salarii minime brute pe țară la nivelul anului în care a fost formulată cererea de acordare. ... 3. După articolul 8 se introduce un nou articol, articolul 8^1, cu următorul cuprins:
Ajutorul public judiciar se acordă, potrivit prezentei ordonanțe de urgență, independent de starea materială a solicitantului, dacă prin lege specială se prevede dreptul la asistență judiciară sau dreptul la asistență juridică gratuită, ca măsură de protecție, în considerarea unor situații speciale, precum minoritatea, handicapul, un anumit statut și altele asemenea. În acest caz, ajutorul public judiciar se acordă fără îndeplinirea criteriilor prevăzute la art. 8, dar numai pentru apărarea sau recunoașterea unor drepturi sau interese rezultate ori aflate în legătură cu situația specială care a justificat recunoașterea, prin lege, a dreptului la asistență judiciară sau la asistență juridică gratuită. ... 4. După articolul 10 se introduce un nou articol, articolul 10^1, cu următorul cuprins:
Prezentul capitol nu aduce atingere prevederilor instrumentelor comunitare sau tratatelor internaționale încheiate cu statele nemembre ale Uniunii Europene, care conțin prevederi referitoare la angajamentele asumate de România privind accesul internațional la justiție în materie civilă, obligatoriu, total și gratuit. ... 5. La articolul 22, alineatul (3) se modifică și va avea următorul cuprins:(3) Sumele reprezentând onorariile avocatului, expertului, traducătorului, interpretului, executorului judecătoresc sau mediatorului se plătesc în cont bancar, prin virament sau în numerar, prin compartimentele economice ale tribunalelor. ... 6. La articolul 27, alineatul (1) se modifică și va avea următorul cuprins:
(1) După îndeplinirea atribuțiilor pe care legea și statutul le prevăd în sarcina executorului judecătoresc, instanța va stabili, la cererea executorului judecătoresc, onorariul definitiv, în funcție de complexitatea cauzei și de volumul activității desfășurate, în limitele onorariilor stabilite potrivit legii. ... 7. La articolul 38 alineatul (3), litera c) se modifică și va avea următorul cuprins:
c) stabilește, prin protocol sau prin ordin, potrivit legii, valoarea sau, după caz, limitele onorariilor pentru acordarea asistenței de către avocat și, respectiv, pentru executorul judecătoresc; ... ... 8. La articolul 50 alineatul (1), partea introductivă și litera a) se modifică și vor avea următorul cuprins:
a) avocați, pentru furnizarea unor servicii de consultanță, asistență și/sau reprezentare, după caz; ... ... 9. După articolul 50 se introduc două noi articole, articolele 50^1 și 50^2, cu următorul cuprins:
Sumele reprezentând limitele de venit prevăzute la art. 8 alin. (1) și (2) se pot actualiza prin hotărâre a Guvernului.
Art. 50^2. - În situația în care, prin hotărâre judecătorească definitivă și irevocabilă, beneficiarul ajutorului public dobândește bunuri sau drepturi de creanță a căror valoare, respectiv cuantum, depășește de 10 ori cuantumul ajutorului public acordat, acesta este obligat să restituie ajutorul public. Procedura de restituire este cea prevăzută la cap. III din prezenta ordonanță de urgență. ...
Ordonanța de urgență a Guvernului nr. 51/2008 privind ajutorul public judiciar în materie civilă, publicată în Monitorul Oficial al României, Partea I, nr. 327 din 25 aprilie 2008, cu modificările și completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

References: articolul 2
 articolul 2
 Articolul 7
 articolul 8
 articolul 8
 articolul 10
 articolul 10
 articolul 22
 articolul 27
 articolul 38
 articolul 50
 articolul 50